Foto: REUTERS/Leah Millis Germaniya kansleri Angela Merkelning ma’lum qilishicha, G7 ishtirokchi davlatlari Rossiyaning sammitlar bu shakliga qaytarilishi masalasini faqatgina Ukraina bilan muammoni hal qilishda «jiddiy o‘zgarish» bo‘lsagina muhokama qiladi. Bu haqda Reuters xabar bermoqda. «Biz Rossiyaning G7 sammitlar shakliga qaytarilishi Ukraina bilan muammo bo‘yicha jiddiy o‘zgarish sodir bo‘lmaguniga qadar ro‘y bermasligini tushunib turibmiz», - deya aytib o‘tgan Merkel. Uning ta’kidlashicha, muzokaralarda ishtirok etayotgan davlatlar ham bu pozitsiyani qo‘llab-quvvatlamoqda. Eslatib o‘tamiz, avvalroq Tramp G7 sammitini belgilanganidan oldin tark etishi xabar qilingandi.